Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEreferitor la o modificare a anexei XXI (Statistică) /* COM/2012/087 final - 2012/0037 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Proiectul de decizie a Comitetului mixt al SEE (anexat la decizia propusă a Consiliului) are ca obiect modificarea anexei XXI (Statistică), prin încorporarea noilor acte din acquis-ul Uniunii Europene în acest domeniu. Acest fapt vizează Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene, care trebuie încorporat în acord. Pentru punerea în aplicare a acestui act, sunt propuse anumite adaptări: (a) cu privire la Islanda, anexele I, II și III la regulament trebuie să fie puse în aplicare în termen de 2 ani de la primul termen limită de transmitere pentru a permite continuarea dezvoltării conturilor naționale de mediu ale Islandei; (b) întrucât Principatul Liechtenstein este deja exceptat de la sistemul european de conturi naționale și regionale în conformitate cu Regulamentul (CE) nr. 2223/96 al Consiliului[1], acesta urmează să fie exceptat și de la obligațiile privind conturile economice de mediu europene. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0037 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XXI (Statistică) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1) și articolul 218 alineatul (9), având în vedere propunerea Comisiei Europene, întrucât: (1) Anexa XXI la Acordul privind Spațiul Economic European (denumit în continuare „Acordul privind SEE”) conține dispoziții și măsuri specifice privind statisticile. (2) Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene[2] ar trebui să fie încorporat în acord. (3) Cu privire la Islanda, anexele I, II și III la regulament urmează să fie puse în aplicare în termen de 2 ani de la primul termen limită de transmitere pentru a permite continuarea dezvoltării conturilor naționale de mediu ale Islandei. (4) Întrucât că Principatul Liechtenstein este deja exceptat de la sistemul european de conturi naționale și regionale în conformitate cu Regulamentul (CE) nr. 2223/96 al Consiliului[3], acesta urmează să fie exceptat și de la obligațiile privind conturile economice de mediu europene, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE referitor la modificarea propusă a anexei XXI la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării sale. Adoptată la Bruxelles, Pentru Consiliu, Președintele ANEXĂ Proiect de DECIZIE A COMITETULUI MIXT AL SEE Nr. din de modificare a anexei XXI (Statistică) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa XXI la acord a fost modificată prin Decizia nr. …/… a Comitetului mixt al SEE din …[4]. (2) Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene[5] trebuie încorporat în acord, ADOPTĂ PREZENTA DECIZIE: Articolul 1 După punctul 27b [Regulamentul (CE) nr. 1445/2005 al Comisiei] din anexa XXI la acord se inserează următorul punct: „27c. 32011 R 0691: Regulamentul (UE) nr. 691/2011 al Parlamentului European și al Consiliului din 6 iulie 2011 privind conturile economice de mediu europene (JO L 192, 22.7.2011, p. 1). În sensul prezentului acord, dispozițiile regulamentului se citesc cu următoarele adaptări: (a) cu privire la Islanda, anexele I, II și III la regulament se pun în aplicare în termen de 2 ani de la primul termen limită de transmitere; (b) prezentul regulament nu se aplică Principatului Liechtenstein.” Articolul 2 Textele Regulamentului (UE) nr. 691/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE[6]. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, […] || Pentru Comitetul mixt al SEE Președintele […] || Secretarii Comitetului mixt al SEE […] [1] JO L 310, 30.11.1996, p. 1. [2] JO L 192, 22.7.2011, p. 1. [3] JO L 310, 30.11.1996, p. 1. [4] JO L … [5] JO L 192, 22.7.2011, p. 1. [6] [Nu au fost semnalate obligații constituționale.] [Au fost semnalate obligații constituționale.]